cyanic-selkie/wikianc huggingface dataset:
สเตท เอ็กซ์เพรส
คำร้อง/ทำนอง/เรียบเรียง ชุด ซูเปอร์ฮิต 1/2
เรียบเรียง: วสันต์ สิริสุขพิสัย
คำร้อง/ทำนอง โดย กานต์ การุณวงศ์
3.จ้ำม่ำ
คำร้อง/ทำนอง โดย ชาย เมืองสิงห์
4.นิ้งหน่อง
คำร้อง/ทำนอง โดย สุชาติ เทียนทอง
เรียบเรียง: ทนงศักดิ์ อาภรณ์ศิริ
5.แบ่งสมบัติ
คำร้อง/ทำนอง โดย จิ๋ว พิจิตร
6.วันนี้สวยกว่าเมื่อวาน
เรียบเรียง: โชคชัย พักภู่
คำร้อง/ทำนอง โดย พงษ์ศักดิ์ จันทรุกขา
9.เข้าเวรรอ
10.อยากรู้ใจเธอ
11.แซ่ซื้ออ้ายลื้อเจ็กนั้ง
คำร้อง/ทำนอง โดย สุรพล สมบัติเจริญ
12.เสียวไส้
เจ้าของ
บริษัท นิธิทัศน์ โปรโมชั่น จำกัด
ที่ปรึกษา
ชุด จะหาใครเหมือนเธอ
ชุด เข้าใจ มั่นใจ สะใจ
ชุด ซูเปอร์ฮิต1/2
ผสมเสียงMIXDOWN
ชุด จะหาใครเหมือนเธอ
(ผสมเสียง) ชุด เข้าใจ มั่นใจ สะใจ
(ผสมเสียง)
คอนสแตนติโน จารูลา
คอนสแตนติโน "นินเน็กซ์" กาลานารา จารูลา (เกิดเมื่อวันที่ 20 มิถุนายน ค.ศ. 1937) เป็นนักการเมืองจากประเทศฟิลิปปินส์ ซึ่งเป็นอดีตผู้ว่าการเมืองคากายันเดโอโร ตั้งแต่วันที่ 30 มิถุนายน ค.ศ. 2007 จนถึงวันที่ 30 มิถุนายน ค.ศ. 2010  เป็นผู้แทนราษฎรคากายันเดโอโรตั้งแต่วันที่ 30 มิถุนายน ค.ศ. 1998 จนถึงวันที่ 30 มิถุนายน ค.ศ. 2007 รวมทั้งสิ้น 3 สมัย
เฉิน เยกาง
เฉิน เยกาง เป็นนักยิงธนูกีฬาพาราลิมปิก ได้รับรางวัลประเภทเหรียญทางจากการแข่งขันพาราลิมปิกฤดูร้อน 2008 ที่ปักกิ่ง ประเภทเดี่ยวและทีม
ฟุตบอลโลก 2018 รอบคัดเลือก โซนอเมริกาเหนือ – รอบที่ 4
รูปแบบ
รอบนี้มีทั้งหมด 12 ทีม (ทีมวางอันดับ 1-6 ของทวีป และทีมชนะ 6 ทีมจากรอบที่ 3) ถูกแบ่งออกเป็น 3 กลุ่ม กลุ่มละ 4 ทีม แข่งขันแบบพบกันหมด เหย้า-เยือน ทีมแชมป์กลุ่ม และทีมรองแชมป์กลุ่ม จะผ่านเข้าสู่รอบที่ 5 ('เฮ็กซากันแนล' หรือ 'เฮ็กซ์')
การจัดอันดับ
จับสลากในวันที่ 25 กรกฎาคม พ.ศ. 2558 เวลา 18:00 น. (UTC+3) ณ พระราชวังคอนสแตนตินอฟกี เซนต์ปีเตอร์สเบิร์ก ประเทศรัสเซีย
การจัดอันดับอยู่บนฐานของอันดับโลกฟีฟ่า เดือนสิงหาคม พ.ศ. 2557 (แสดงในวงเล็บ)
หมายเหตุ: ตัวหนา หมายถึง ทีมที่ผ่านเข้าสู่รอบที่ 5
อันดับผู้ทำประตู
มี 107 ประตูเกิดขึ้นใน 36 นัด ตกเฉลี่ยนัดละ ประตูต่อนัด
ดวงฤทธิ์ บุนนาค
ดวงฤทธิ์ บุนนาค (เกิดวันที่ 14 มีนาคม พ.ศ. 2509) (ชื่อเล่น: ด้วง) เป็นสถาปนิกและนักออกแบบชาวไทย ผู้ก่อตั้ง บริษัท ดวงฤทธิ์ บุนนาค จำกัด (DBALP) ดวงฤทธิ์เป็นที่รู้จักในฐานะนักออกแบบในสไตล์โมเดิร์นเรียบง่าย โดยเฉพาะการออกแบบอาคารทรงสี่เหลี่ยมและการเล่นกับองค์ประกอบทางธรรมชาติ มีผลงานตัวอย่างเช่น โรงแรมคอสต้าลันตา, โรงแรมเดอะนาคา, ศูนย์สร้างสรรค์งานออกแบบ (TCDC) และเดอะแจมแฟคทอรี่ ซึ่งปัจจุบันเป็นที่ตั้งสำนักงานออกแบบของเขา
ประวัติ
ดวงฤทธิ์จบการศึกษาในระดับพื้นฐานจากโรงเรียนสาธิตจุฬาลงกรณ์มหาวิทยาลัย และศึกษาต่อในระดับอุดมศึกษาที่ คณะสถาปัตยกรรมศาสตร์ จุฬาลงกรณ์มหาวิทยาลัย (เกียรตินิยมอันดับ 2) และได้ศึกษาต่อสถาปัตยกรรมศาสตร์มหาบัณฑิต ที่สมาคมสถาปัตยกรรม วิทยาลัยสถาปัตยกรรม (AA) กรุงลอนดอน ประเทศอังกฤษ
ในปี 2538 ได้ทำงานเป็นสถาปนิกบริษัท สถาปนิก 49 (A49) จำกัด และในปี 2541 ได้เปิดบริษัทของตัวเองในชื่อ บริษัท ดวงฤทธิ์ บุนนาค จำกัด ในด้านวิชาชีพดวงฤทธิ์ได้รับเลือกตั้งเป็นกรรมการสภาสถาปนิก 2 สมัย ในชุดที่ 3 (2550-2553) และชุดที่ 4 (2553-2556)
นอกจากนี้เขายังมีประสบการณ์ด้านการสอนและการบรรยายในสถาบันอุดมศึกษาหลายแห่ง อาทิ จุฬาลงกรณ์มหาวิทยาลัย มหาวิทยาลัยรังสิต มหาวิทยาลัยศิลปากร โดยเขายังเป็นเจ้าของร้าน Anyroom ชั้น 4 สยามดิสคัฟเวอรี่ ที่เป็นร้านขายเฟอร์นิเจอร์ของดวงฤทธิ์เอง และยังเป็นร้านอาหาร ร้านขายหนังสือ และร้านกาแฟ
ชีวิตส่วนตัว
ดวงฤทธิ์ได้ แต่งงานกับ อัชฌานาท บุนนาค โดยมีลูกด้วยกัน 2 คน ภายหลังจากการหย่าได้คบหากับดารานักแสดง รวมถึง อุ้ม สิริยากร พุกกะเวส เข็ม กฤตธีรา อินพรวิจิตร
ราชอาณาจักรนอร์ทัมเบรีย
นอร์ทธัมเบรียก่อตั้งกลางบริเตนใหญ่ในสมัยแองโกล-แซ็กซอน เมื่อต้นคริสต์ศตวรรษที่ 7 อาณาจักรเบอร์นิเซีย และอาณาจักรไดรารวมตัวกันเป็นอาณาจักรเดียว (ในคริสต์ศตวรรษที่ 12 เฮนรี ฮันทิงดัน (Henry of Huntingdon) บรรยายว่านอร์ทธัมเบรียเป็นอาณาจักรหนึ่งในเจ็ดอาณาจักรของอาณาจักรแองโกล-แซ็กซอน) ในสมัยที่รุ่งเรืองที่สุดเขตแดนของราชอาณาจักรทางใต้จรดปากแม่น้ำฮัมเบอร์, ไปถึงแม่น้ำเมอร์ซีย์ และเฟิร์ธออฟฟอร์ธ (Firth of Forth) (โดยประมาณ จากเชฟฟิลด์ ไปรังคอร์ ไปเอดินบะระ) - และมีหลักฐานว่าเคยมีดินแดนมากกว่านั้น
ต่อมานอร์ทธัมเบรียเสียดินแดนทางใต้แก่บริเวณเดนลอว์(Danelaw) ทางด้านเหนือเดิมเป็นอาณาจักรแต่ต่อมากลายเป็นส่วนหนึ่งของอาณาจักรเดนมาร์กที่มีฐานะเท่าเทียมกับเป็นอาณาจักรเอิร์ลและมีฐานะเช่นนั้นเมื่ออังกฤษรวมตัวกันโดยการนำของเวสเซ็กซ์ อาณาจักรเอิร์ลมีเขตแดนติดกับแม่น้ำทีส์ทางด้านใต้และแม่น้ำทวีดทางด้านเหนือ (โดยทั่วไปคล้ายคลึงกับตะวันออกเฉียงเหนืออังกฤษ (North East England) ปัจจุบัน) ดินแดนบริเวณเป็นบริเวณที่พิพาตระหว่างอังกฤษและสกอตแลนด์ แต่อาณาจักรเอิร์ลแห่งนอร์ทธัมเบรียก็ได้รับการยอมรับว่าเป็นส่วนหนึ่งของของอังกฤษในสนธิสัญญายอร์คระหว่างอังกฤษกับสกอตแลนด์ในปี ค.ศ. 1237 ทางเขตแดนทางเหนือเบริคอัพพอนทวีด (Berwick-upon-Tweed) เหนือแม่น้ำที่เปลี่ยนมือหลายครั้งระหว่างอังกฤษกับสกอตแลนด์ก็กลายเป็นส่วนหนึ่งของอังกฤษโดยพระราชบัญญัติเวลส์และเบริค (Wales and Berwick Act) ในปี ค.ศ. 1746
อาดัม จาลา
อาดัม เรลซอน ลิมบาโก จาลา (Adam Relson Limbago Jala เกิดเมื่อวันที่ 17 มิถุนายน ค.ศ. 1979) เป็นนักกฎหมาย นักการเมืองจากประเทศฟิลิปปินส์ สังกัดพรรคลากัส-ซีเอ็มดี โดยเป็นสมาชิกสภาผู้แทนราษฎรแห่งสาธารณรัฐฟิลิปปินส์ เขต 3 จังหวัด โบโฮล ตั้งแต่ปี ค.ศ. 2007 จนถึงปี ค.ศ. 2010
29 มกราคม
วันที่ 29 มกราคม เป็นวันที่ 29 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 336 วันในปีนั้น (337 วันในปีอธิกสุรทิน)
เฉิง ชางเจีย
เฉิง ชางเจีย เกิดเมื่อวันที่ 3 กุมภาพันธ์ ค.ศ. 1989 เป็นนักยิงธนูกีฬาพาราลิมปิก  เคยเข้าร่วมการแข่งขันประเภททีมในพาราลิมปิกฤดูร้อน 2008 ที่ปักกิ่ง และได้รับรางวัลประเภทเหรียญเงิน
เฉิน หยงกัง
เฉิน หยงกัง เป็นนักกรีฑาในกีฬาพาราลิมปิกจากประเทศจีน เคยเข้าร่วมการแข่งขันกรีฑาในพาราลิมปิกฤดูร้อน 2004 และได้รับรางวัลเหรียญทอง
มาตา-อูตู
มาตา-อูตู (Mata-Utu) เป็นเมืองหลวงของวอลิสและฟูตูนาซึ่งเป็นอาณานิคมโพ้นทะเลของฝรั่งเศส เมืองนี้ตั้งอยู่ในเขตฮาเฮกบนเกาะวอลิส มีประชากร 1,191 คน (จากการสำมะโนประชากรปี ค.ศ. 2003)
หนองปลาหมอ
หนองปลาหมอ อาจหมายถึง
ประเทศอิตาลีในโอลิมปิกเยาวชน
ประเทศอิตาลีเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศอิตาลี คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ ITA
นับตั้งแต่ครั้งแรกที่ประเทศอิตาลีส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติอิตาลีได้รับเหรียญรางวัลรวมทั้งหมด 96 เหรียญ โดยแบ่งเป็น 28 เหรียญทอง 34 เหรียญเงิน 34 เหรียญทองแดง
ซง เจินหลิง
ซง เจินหลิง เป็นนักปั่นจักรยานชาวจีน เคยได้รับรางวัลเหรียญทองแดงจากการแข่งขันพาราลิมปิกฤดูร้อน 2016 ด้วยเวลา 40.020 นาที
ยาป ฟัน ปราค (ประธานสโมสร)
ยาป ฟัน ปราค (Jaap van Praag; 10 กรกฎาคม 2453 – 7 สิงหาคม 2530) เป็นผู้บริหารสโมสรฟุตบอลชาวดัตช์และประธานสโมสรอาเอฟเซ อายักซ์
ประวัติ
ยาป ฟัน ปราค เริ่มอาชีพการทำงานในธุรกิจดนตรีของพ่อในอัมสเตอร์ดัมซึ่งเป็นบ้านเกิดของเขา ซึ่งแตกต่างจากพ่อของเขา เขาเห็นศักยภาพที่ยอดเยี่ยมในแผ่นเสียงและเริ่มต้นธุรกิจของตัวเองในย่านดาวน์ทาวน์ Spui ในอัมสเตอร์ดัม โดยใช้ชื่อว่า Master's Voice
ชิง ซูพิง
ชิง ซูพิง เป็นนักกรีฑาในกีฬาพาราลิมปิกจากประเทศจีน เคยเข้าร่วมการแข่งขันพาราลิมปิกฤดูร้อน 2008 ที่ปักกิ่ง ประเทศจีน ซึ่งได้รับรางวัลประเภทเหรียญทอง จากการแข่งขันพุ่งแหลน
ประเทศบาห์เรนในพาราลิมปิกฤดูร้อน 2016
ประเทศบาห์เรน เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติบาห์เรนเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 2 คนใน 1 ชนิดกีฬา
กรีฑา
ผลการแข่งขันดังนี้ :
มิวสิกออฟเดอะสเฟียรส์
มิวสิกออฟเดอะสเฟียรส์ (Music of the Spheres) (มีชื่อรองว่า วอลวัน ฟรอมเอิร์ธเดอะวิทเลิฟ; Vol I. From Earth with Love) เป็นสตูดิโออัลบั้มลำดับที่ 9 ของวงดนตรีร็อกอังกฤษ โคลด์เพลย์ วางจำหน่ายเมื่อวันที่ 15 ตุลาคม ค.ศ. 2021 โดยพาร์โลโฟนในสหราชอาณาจักร และแอตแลนติกเรเคิดส์ในสหรัฐอเมริกา อัลบั้มนี้ผลิตโดยแมกซ์ มาร์ติน ซึ่งเป็นโปรดิวเซอร์คนใหม่ของวง มีนักร้องรับเชิญคือ เซลีนา โกเมซ, วีอาร์คิง, เจค็อบ คอลลิเออร์ และบีทีเอส รวมถึงการกลับมาของโปรดิวเซอร์อิเล็กทรอนิกส์ จอน ฮอปกินส์
อัลบั้มนี้เป็นอัลบั้มคอนเซ็ปต์แนวอวกาศชุดที่สองของวงต่อจาก เอ็กซ์แอนด์วาย ในปี ค.ศ. 2005 และนำเสนอแนวเพลงป็อป ป็อปร็อก สเปซร็อก ดนตรีสเปซ และอิทธิพลแนวแอมเบียนต์ ตั้งอยู่ในระบบดาวเคราะห์สมมติที่เรียกว่า เดอะสเฟียรส์ ซึ่งมีดาวเคราะห์จำนวน 9 ดวง ดาวเทียมธรรมชาติจำนวน 3 ดวง ดาวฤกษ์และเนบิวลาจำนวน 1 ดวง โดยแต่ละดวงจะสอดคล้องกับเส้นทางที่บันทึกไว้ ตามที่นักร้องนำคริส มาร์ติน กล่าวว่าแนวคิดและธีมได้รับแรงบันดาลใจจากแฟรนไชส์ภาพยนตร์ สตาร์ วอร์ส ซึ่งทำให้เขาและสมาชิกวงคนอื่น ๆ สงสัยว่าศิลปินคนอื่น ๆ ทั่วทั้งจักรวาลจะเป็นอย่างไร ขณะเดียวกันก็ใช้ดาวเคราะห์เป็นผืนผ้าใบในการสำรวจประสบการณ์ของมนุษย์
มิวสิกออฟเดอะสเฟียรส์ได้รับการวิจารณ์ที่หลากหลายจากนักวิจารณ์ หลายคนวิพากษ์วิจารณ์ ในความอ่อนไหวและสไตล์ป็อปอย่างเปิดเผยของอัลบั้ม อย่างไรก็ตามเพลงปิดท้าย "Coloratura" ได้รับคำชมเชยจากโครงสร้างและการผลิตที่ยาวและแหวกแนว อัลบั้มนี้ได้รับการเสนอชื่อเข้าชิงรางวัลอัลบั้มแห่งปีและอัลบั้มเพลงป็อปยอดเยี่ยมในงานประกาศผลรางวัลแกรมมีประจำปี ครั้งที่ 65 ซึ่งนับเป็นการเสนอชื่อที่สามของวงในทั้งสองประเภท เปิดตัวบนชาร์ตอัลบั้มของสหราชอาณาจักรเป็นโปรเจ็กต์แรกนับตั้งแต่โปรเจกต์ นัมเบอร์ 6 คอลลาบอเรชันพรอเจกต์ (2019) ของเอ็ด ชีแรน ที่มียอดขายมากกว่า 100,000 หน่วยในช่วงสัปดาห์แรก เพื่อทำการสนับสนุนอัลบั้มโคลด์เพลย์ได้จัดคอนเสิร์ตมิวสิกออฟเดอะสเฟียรส์เวิลด์ทัวร์
ข้อความธรรมดา
ข้อความธรรมดาในทางคอมพิวเตอร์สามารถหมายถึง ไฟล์ที่มีเนื้อหาเป็นข้อความที่ไม่ได้จัดรูปแบบใด ๆ เป็นข้อมูลที่มนุษย์สามารถอ่านออก ซึ่งข้อมูลที่ถูกจัดเก็บในไฟล์จะอยู่รูปของรหัสแอสกีหรือรหัสข้อความอื่น ๆ
ข้อความธรรมดายังหมายถึงไฟล์ข้อมูลที่สามารถใช้โปรแกรมแก้ไขข้อความทั่ว ๆ ไป เช่น Notepad (สำหรับ ไมโครซอฟท์ วินโดวส์), edlin (สำหรับ ไมโครซอฟท์ ดอส), ed, vi, Emacs, pico, nano (สำหรับ ยูนิกซ์, ลีนุกซ์), SimpleText (สำหรับ แมคโอเอส) เป็นต้น ในการแก้ไขข้อมูลไม่ว่าจะเป็นการพิมพ์เพิ่มตัวอักษร ลบตัวอักษร หรือแก้ไขตัวอักษร และทำการจัดเก็บไฟล์นั้นได้
สวัสดิ์ คำประกอบ
สวัสดิ์ คำประกอบ (23 ตุลาคม พ.ศ. 2462 - 28 กันยายน พ.ศ. 2557) อดีตรัฐมนตรีว่าการกระทรวงยุติธรรม รัฐมนตรีประจำสำนักนายกรัฐมนตรี รัฐมนตรีว่าการกระทรวงสาธารณสุข รัฐมนตรีว่าการกระทรวงเกษตรและสหกรณ์ รัฐมนตรีช่วยว่าการกระทรวงสาธารณสุข และอดีตสมาชิกสภาผู้แทนราษฎรจังหวัดนครสวรรค์ 12 สมัย
ประวัติ
สวัสดิ์ คำประกอบ เกิดเมื่อวันที่ 23 ตุลาคม พ.ศ. 2462 สำเร็จการศึกษาปริญญาตรี นิติศาสตรบัณฑิต มหาวิทยาลัยธรรมศาสตร์  สมรสกับ นางมะลิ คำประกอบ มีบุตรชาย 5 คน คือ นายภูวดล คำประกอบ, นายภานุวัฒน์ คำประกอบ, นายวีระกร คำประกอบ, นายดิสทัต คำประกอบ และ นายพีระพงษ์ คำประกอบ (เสียชีวิตแล้ว)
งานการเมือง
อดีตเคยเป็นนายกเทศมนตรีเทศบาลเมืองนครสวรรค์ ก่อนที่จะลงรับสมัครเลือกตั้งสมาชิกสภาผู้แทนราษฎรจังหวัดนครสวรรค์ และได้รับเลือกตั้งเป็นครั้งแรก ใน พ.ศ. 2489 และได้รับเลือกเรื่อยมา จนถึง พ.ศ. 2535 ก่อนที่จะวางมือทางการเมืองและถึงแก่อสัญกรรมในเวลาต่อมา
สวัสดิ์ คำประกอบ เคยได้รับแต่งตั้งเป็นรัฐมนตรีใน 8 คณะรัฐมนตรี ครั้งแรกในตำแหน่งรัฐมนตรีช่วยว่าการกระทรวงสาธารณสุข ในรัฐบาลจอมพลแปลก พิบูลสงคราม (ครม.26) พ.ศ. 2500 รัฐบาลของจอมพลถนอม กิตติขจร (ครม.28) รัฐมนตรีว่าการกระทรวงเกษตรและสหกรณ์ ในรัฐบาลของหม่อมราชวงศ์เสนีย์ ปราโมช (ครม.35) แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย รัฐมนตรีว่าการกระทรวงสาธารณสุข ในรัฐบาลหม่อมราชวงศ์คึกฤทธิ์ ปราโมช (ครม.36) รัฐมนตรีประจำสำนักนายกรัฐมนตรี 3 รัฐบาล (พล.อ.เกรียงศักดิ์, พล.อ.เปรม, พล.อ.ชาติชาย ) และรัฐมนตรีว่าการกระทรวงยุติธรรม ในรัฐบาลพลเอกสุจินดา คราประยูร
สมาชิกสภาผู้แทนราษฎร
สวัสดิ์ คำประกอบ ได้รับการเลือกตั้งเป็นสมาชิกสภาผู้แทนราษฎร 12 สมัย คือ
ถึงแก่อสัญกรรม
สวัสดิ์ คำประกอบ ถึงแก่อสัญกรรมด้วยโรคปอดอักเสบ เมื่อวันที่ 28 กันยายน พ.ศ. 2557 สิริอายุรวม 94 ปี มีพิธีพระราชทานเพลิงศพเมื่อวันที่ 14 ตุลาคม พ.ศ. 2557 ณ วัดจอมคีรีนาคพรต อำเภอเมืองนครสวรรค์ จังหวัดนครสวรรค์
จังหวัดเวสต์ฟลานเดอส์
เวสต์ฟลานเดอส์ (West Flanders) หรือ แว็สต์-ฟลานเดอเริน เป็นจังหวัดที่ตั้งอยู่ทางตะวันตกที่สุดของแคว้นเฟลมิชและประเทศเบลเยียม โดยทางเหนือและทางตะวันตกมีพื้นที่ติดต่อกับทะเลเหนือ ทางตะวันออกเฉียงเหนือติดต่อกับจังหวัดเซลันด์ของประเทศเนเธอร์แลนด์ ทางตะวันออกติดต่อกับจังหวัดอีสต์ฟลานเดอส์ และทางใต้ติดต่อกับจังหวัดแอโนของประเทศเบลเยียมและจังหวัดนอร์ของประเทศฝรั่งเศส
เวสต์ฟลานเดอส์เป็นจังหวัดเดียวของประเทศเบลเยียมที่มีพื้นที่ติดต่อทั้งประเทศเนเธอร์แลนด์และประเทศฝรั่งเศส และเป็นจังหวัดเดียวที่มีพื้นที่ติดชายฝั่งทะเลเหนือ
เวสต์ฟลานเดอส์มีเมืองหลวงชื่อบรูช และมีพื้นที่ 3,197 ตารางกิโลเมตร แบ่งออกเป็น 8 เขต ซึ่งแบ่งย่อยเป็นเทศบาลรวม 64 เทศบาล
เขตการปกครอง
จังหวัดเวสต์ฟลานเดอส์ประกอบด้วย 8 เขตการปกครองส่วนท้องถิ่น (arrondissement) ได้แก่ เขตบรูช เขตดิกส์เมยเดอ เขตโอสเตนเดอ เขตรูเซอลาเรอ เขตตีลต์ เขตคอร์ทไรค์ เขตอีเปอร์ และเขตเฟอร์เนอ
และแบ่งย่อยเป็น 64 เทศบาล (gemeente) ดังแผนที่นี้
ซ่ง อี้เหริน
ซ่ง อี้เหริน (เกิด 7 พฤษภาคม 1993) เป็นที่รู้จักในชื่อ ไอรีน ซ่ง เป็นนักแสดงหญิงชาวจีนและแคนาดา เธอเป็นที่รู้จักจากบท ซังซัง ในซีรีส์แฟนตาซีประวัติศาสตร์เรื่อง สยบฟ้าพิชิตปฐพี (2018)
ชีวิตในวัยเด็กและการศึกษา
ซ่งอพยพไปแคนาดาพร้อมกับพ่อแม่ของเธอเมื่ออายุแปดขวบ เธอเข้าเรียนในโรงเรียนมัธยมและมหาวิทยาลัยที่นั่นซึ่งเธอเรียนเอกการออกแบบแฟชั่น แต่ต่อมาก็ดร็อปการเรียนเอาไว้
ในปี ค.ศ. 2012, ซ่งกลับมาที่ประเทศจีนและเข้าเรียนที่ สถาบันภาพยนตร์ปักกิ่ง เธอปรากฏตัวครั้งแรกในรายการวาไรตี้ Day Day Up
อาชีพ
ในปี ค.ศ. 2015 ซ่งเปิดตัวการแสดงของเธอในภาพยนตร์โรแมนติกประวัติศาสตร์ Time to Love ซึ่งสร้างจากนวนิยายเรื่อง Bu Bu Jing Xin โดย Tong Hua จากนั้นเธอก็แสดงในภาพยนตร์วัยรุ่นเรื่อง At Cafe 6 และภาพยนตร์กำลังภายใน เรื่อง ดาบปราบเทวดา ในปี ค.ศ. 2016
ในปี ค.ศ. 2018 ซ่งโด่งดังจากบทบาทซังซังในละครย้อนยุคแนวแฟนตาซีเรื่อง สยบฟ้าพิชิตปฐพี
ในปี ค.ศ. 2019 เธอได้แสดงในซีรีส์วัยรุ่นแนวกีฬาเรื่อง The Prince of Tennis และซีรีส์โรแมนติกแฟนตาซีเรื่อง Flavor it's Yours
ในปี ค.ศ. 2020 ซ่ง ได้แสดงในละครโรแมนติกเรื่อง "The Best of You in My Mind" และ "Professional Single"
เทศบาลตำบลบ้านกลาง
เทศบาลตำบลบ้านกลาง อาจหมายถึงเทศบาลตำบลที่มีชื่อเดียวกันนี้ในเขตจังหวัดต่าง ๆ คือ
พระโพธิธรรม
พระโพธิธรรม (โพธิธรฺม, เทวนาครี बोधिधर्म; อักษรโรมัน (NLAC) : bōdhidharma; 菩提達摩, พินอิน: Pútídámó, Dámó) แต่ในนิยายกำลังภายในในประเทศไทยมักเรียก ตักม้อ หรือ ตั๊กม้อ (สำเนียงแต้จิ๋ว ตรงกับจีนกลางว่า ต๋าหมอ) เป็นพระภิกษุมหายานผู้ก่อตั้งนิกายฉานขึ้นในประเทศจีน มีประวัติไม่ชัดเจนนัก แต่เชื่อกันว่ามีตัวตนอยู่จริง และเป็นผู้สถาปนาวัดเส้าหลิน ในจีน ทั้งยังได้เผยแพร่วิชามวยจีนในหมู่พระเณรของวัดเส้าหลิน จนมีชื่อเสียงมาจวบจนทุกวันนี้
เมื่อพระบิดาสิ้นพระชนม์ พระองค์สามารถนั่งสมาธิเข้าฌานสมาบัติชั้นสูง อยู่เบื้องพระบรมศพของพระบิดานานตลอดถึง 7 วัน หลังจากนั้น จึงไปศึกษาแสวงธรรมอยู่กับพระปรัชญาตาระเถระ ผู้เป็นพระสังฆปรินายกองค์ที่ 27 แห่งนิกายเซน (ซึ่งอ้างว่าสืบมาตั้งแต่พระมหากัสสปะในสมัยพุทธกาล ถือเป็นพระปฐมสังฆปริณายกของนิกายเซนในประเทศจีน) หลังจากนั้นท่านได้จาริกจากอินเดียไปเมืองจีน เมื่อราว ค.ศ. 526 ได้เดินทางไปยังเมืองกวางตุ้งของจีน เข้าเฝ้าจักรพรรดิเหลียงอู่ตี้ และไม่นานต่อมาได้ก่อตั้งอารามขึ้นในเมืองลั่วหยาง และใช้เวลาปฏิบัติวิปัสนากรรมฐานถึง 9 ปีในการเพ่งผนังถ้ำ
ฝ่ายมหายาน ถือว่าพระโพธิธรรมเป็นสังฆปริณายกองค์ที่ 28 ที่สืบสายโดยตรงมาจากพระโคตมพุทธเจ้าผ่านทางพระมหากัสสปะ และยังเป็นผู้สถาปนานิกายเซนขึ้นมาในประเทศจีนอีกด้วย เนื่องจากคำสอนของท่านจะเน้นไปที่การเข้าฌาน แนวทางคำสอนของท่านจึงมักจะเรียกกันว่า ฌาน ([ธฺยาน] ध्यान : dhyan ) ในภาษาจีนเรียกว่า 'ฉาน'(สำเนียงจีนกลาง ส่วนสำเนีงแต้จิ๋วเรียกว่า เซี้ยง) และภาษาญี่ปุ่นว่า 'เซน'
ประวัติชีวิตของท่านถือเป็นตำนาน ขาดหลักฐานที่แน่นอน เช่น ตำนานหนึ่งเล่าว่า ท่านได้ตัดหนังตาทิ้ง เนื่องจากโมโหที่เผลอหลับไปขณะทำสมาธิ เมื่อหนังตานั้นตกถึงพื้น ก็เติบโตกลายเป็นต้นชา และตำนานยังเล่าต่อว่า ด้วยเหตุดังกล่าวภิกษุนิกายเซนจึงนิยมดื่มน้ำชา เพราะจะได้ไม่ง่วงเวลาทำสมาธิ
พ.ศ. 1079 มีการสร้างสถูปอุทิศถวายท่านขึ้นในเมืองเหอหนาน ภายหลังรัชสมัยจักรพรรดิถังไท่จง
ธรรมศาสตรบัณฑิต
ธรรมศาสตรบัณฑิต เป็นชื่อหลักสูตรการศึกษา ของมหาวิทยาลัยวิชาธรรมศาสตร์และการเมือง (ม.ธ.ก.) ซึ่งเปิดเป็นตลาดวิชา (ไม่มีการสอบเข้า) ผู้สำเร็จหลักสูตรนี้ จะได้รับปริญญาเรียกว่า ปริญญาธรรมศาสตรบัณฑิต (ธ.บ.) หลักสูตรนี้เปิดสอนระหว่าง พ.ศ. 2477 จนถึง พ.ศ. 2491 ก่อนจะเปลี่ยนชื่อมหาวิทยาลัย เป็น ธรรมศาสตร์ ในเวลาต่อมา
เมื่อแรกก่อตั้งมหาวิทยาลัยวิชาธรรมศาสตร์และการเมือง ตั้งแต่ พ.ศ. 2477 มีหลักสูตรที่เปิดสอน 2 หลักสูตร คือ หลักสูตรธรรมศาสตรบัณฑิต (ธ.บ.) กล่าวคือ เป็นซึ่งเน้นวิชากฎหมายเป็นหลัก และหลักสูตร วิชาการบัญชี
การเรียนหลักสูตรธรรมศาสตรบัณฑิต ทำพิธีเปิดเมื่อเริ่มภาคการศึกษา วันที่ 27 มิถุนายน โดยมีระยะเวลาภาคการศึกษาที่ 1 ระหว่าง วันที่ 1 กรกฎาคม – 30 กันนายน และทำพิธีเปิดภาคการศึกษที่ 2 วันที่ 10 ธันวาคม มีระยะเวลาภาคการศึกษาที่ 2 ระหว่างวันที่ 15 ธันวาคม – 15 มีนาคม
ทวี กสิยพงศ์ นักวิชาการด้านนิติศาสตร์และศิษย์เก่าของคณะนิติศาสตร์ มหาวิทยาลัยธรรมศาสตร์ กล่าวว่า
ระดับการศึกษา
หลักสูตรธรรมศาสตรบัณฑิตมีสามระดับ ดังนี้
จำนวนนักศึกษาธรรมศาสตร์ที่เข้าเรียนหลักสูตร "ธรรมศาสตรบัณฑิต" ตั้งแต่ พ.ศ. 2477 จนถึงรุ่นสุดท้ายเมื่อ พ.ศ. 2491 มีทั้งสิ้น 21,053 คน และจบการศึกษาตามหลักสูตร 5,254 คน
ชาร์ล ยเตอร์
ชาร์ล เอ็มเม็ตต์ ยเตอร์  (24 เมษายน ค.ศ. 1861 – 20 กรกฎาคม ค.ศ. 1943 ) เป็นข้าหลวงแห่งประเทศฟิลิปปินส์ ตั้งแต่วันที่ 5 มีนาคม ค.ศ. 1921 จนถึงวันที่ 14 ตุลาคม ค.ศ. 1921 และเป็นสมาชิกวุฒิสภามิสซุรีในปี ค.ศ. 1892 สังกัดพรรคเดโมแครต
เดอะซัน (สหราชอาณาจักร)
เดอะซัน (The Sun) เป็นหนังสือพิมพ์แท็บลอยด์ของอังกฤษ ตีพิมพ์โดยนิวส์ ยูเค ซึ่งเป็นบริษัทในเครือของนิวส์คอร์ปของรูเพิร์ต เมอร์ด็อค ก่อตั้งขึ้นในรูปแบบบรอดชีท ในปี ค.ศ. 1964 ในฐานะผู้สืบทอดของ Daily Herald และกลายเป็นแท็บลอยด์ในปี ค.ศ. 1969 หลังจากที่เจ้าของคนปัจจุบันซื้อไป
ชุดตัวอักษรอาหรับ
ชุดตัวอักษรอาหรับ (الْأَبْجَدِيَّة الْعَرَبِيَّة หรือ الْحُرُوف الْعَرَبِيَّة, ) เป็นตัวอักษรที่ใช้เขียนภาษาอาหรับ เขียนจากขวาไปซ้ายในรูปตัวเขียน และมี 28 ตัวอักษร ตัวอักษรส่วนใหญ่มีรูปเชื่อม
อักษรอาหรับเคยพิจารณาเป็นอักษรไร้สระ (ใช้แค่พยัญชนะ) แต่ปัจจุบันถือเป็น "อักษรไร้สระไม่บริสุทธิ์" ซึ่งมีการระบุเสียงสระด้วยเครื่องหมายเสริมสัทอักษร เช่นอักษรฮีบรู
อักษรอาหรับเป็นระบบอักษรที่มีผู้ใช้มากที่สุดเป็นอันดับ 3 ของโลก เป็นรองแค่อักษรละตินและอักษรจีน โดยเป็นชุดของอักษรที่มีความสำคัญในศาสนาอิสลาม เพราะคัมภีร์อัลกุรอานเขียนด้วยอักษรนี้ อักษรนี้จึงมีใช้แพร่หลายในกลุ่มผู้นับถือศาสนาอิสลาม แม้แต่ภาษานอกกลุ่มเซมิติก เช่น ภาษาเปอร์เซีย ภาษาอูรดู และภาษามลายูปัตตานี ตัวอักษรมีหลายแบบแต่รูปร่างของอักษรเหมือนกัน
โครงสร้างของอักษรอาหรับ
เขียนจากขวาไปซ้าย มีอักษรพื้นฐาน 28 ตัว การปรับไปเขียนภาษาอื่น เช่น ภาษาเปอร์เซียและภาษาอูรดูจะเพิ่มอักษรอื่นเข้ามา ไม่มีความแตกต่างระหว่างตัวพิมพ์กับตัวเขียนและตัวเล็กกับตัวใหญ่ อักษรแต่ละตัวจะเขียนติดกับอักษรตัวอื่นแม้ในการพิมพ์และรูปอักษรเปลี่ยนไปขึ้นกับตำแหน่งในคำ ไม่มีการเขียนสระเสียงสั้น ผู้อ่านต้องจดจำเอาเองว่าคำคำนั้นมีเสียงสระเป็นอย่างไร จะเขียนเฉพาะสระเสียงยาวเท่านั้น ในคัมภีร์อัลกุรอานหรือในการสอนจะใช้เครื่องหมายแสดงการออกเสียง ในหนังสือรุ่นใหม่จะแสดงเครื่องหมายการยกเว้นเสียงสระ (ซุกูน) และเครื่องหมายเพิ่มความยาวเสียงพยัญชนะ (ชัดดะฮ์) ชื่อของอักษรอาหรับมาจากคำที่มีความหมายในภาษาเซมิติกแรกเริ่ม การจัดเรียงอักษรอาหรับมี 2 แบบ การจัดเรียงแบบอับญะดี เป็นการจับคู่อักษรอาหรับ 28 ตัวกับอักษรฟินิเชีย 22 ตัว ที่เหลืออีก 6 ตัว เรียงไว้ข้างท้าย ٲ ب ج د ه و ذ ح ط ي ك ل م ن س ع ف ص ق ر ش ت ث خ ز ض ظ غ
การใช้อักษรอาหรับเขียนภาษาต่าง ๆ
มีการใช้อักษรอาหรับเขียนภาษาอื่นที่ไม่ใช่ภาษาอาหรับอย่างกว้างขวาง โดยมีการปรับแต่งหรือเพิ่มลักษณะเพื่อแทนเสียงที่ต่างไปจากอักษรอาหรับตัวอย่างเช่น ภาษาอาหรับไม่มีเสียง /ป/ ฉะนั้น ภาษาอื่น ๆ ที่มีเสียง /ป/ จึงต้องสร้างอักษรของตัวเองขึ้นมา การเพิ่มเติมนี้แบ่งเป็น 3 กลุ่มคือ ภาษาปัจจุบันที่เขียนด้วยอักษรอาหรับได้แก่ ภาษาที่เคยเขียนด้วยอักษรอาหรับมาก่อนแต่เลิกใช้แล้วในปัจจุบัน ได้แก่
การเขียนอักษรอาหรับ
การเขียนอักษรอาหรับเป็นการเขียนแบบต่อเนื่องกันไป อักษรแต่ละตัวมีรูปร่างต่างไปขึ้นกับตำแหน่งในคำว่าอยู่ต้น กลางหรือท้ายคำ มีอักษร 6 ตัวที่มีเพียงแบบเดี่ยวกับท้ายคำ ดังนั้นเมื่อตามหลังอักษรตัวอื่นจะไม่มีการเชื่อมต่อและอักษรตัวต่อไปจะใช้แบบต้นคำหรือแบบเดี่ยวถ้าไม่มีแบบต้นคำ อักษรที่ไม่มีแบบต้นคำหรือกลางคำจะไม่ใช้เป็นตัวตามอักษรอื่นแม้ภายในคำ ฮัมซะฮ์ ไม่ใช้นำหน้าหรือตามหลังอักษรอื่นบางครั้งใช้เขียนบนวาว ยาอุ หรือ อลิฟเพื่อแสดงเสียง/อ/ อลิฟ มักศูเราะฮ์ (alif maqsurah) ในภาษาอาหรับ รูปร่างเหมือนตัวยาอุที่ไม่มีจุดข้างล่าง (ی) ใช้เฉพาะตำแหน่งท้ายคำเท่านั้น ใช้แทนเสียงสระอา เช่นเดียวกับ อลิฟในภาษาเปอร์เซียและภาษาอูรดูเรียก ฟาร์ซี เยห์ (Farsi yeh) ซึ่งมีรูปต้นคำกับกลางคำด้วย ส่วนอลิฟ มักศูเราะฮ์ ไม่มีรูปดังกล่าว
การเชื่อมต่อ
การเขียนอักษรอาหรับแบบเชื่อมต่อเป็นสิ่งที่เห็นได้โดยทั่วไป บางตัวมีรูปแบบเฉพาะ เช่น lām + ’alif
การเชื่อมต่อที่เป็นรูปแบบเฉพาะคือ ลาม + อลิฟ ( لا) ตัวอย่างเช่นคำว่า อัลลอฮ์ เขียนได้เป็น اﷲ
ฮัมซะฮ์
ในระยะแรก อลิฟใช้แทนเสียง /อ/ ซึ่งเป็นลักษณะที่มาจากอักษรฟินิเชีย ปัจจุบันนำมาใช้แทนสระเสียงยาวเช่นเดียงกับวาวและยาอุ ทำให้เกิดความคลุมเครือว่าอลิฟตัวนั้นแทนเสียง /อ/ หรือสระอา อักษรอาหรับปัจจุบันจึงเพิ่มฮัมซะฮ์ใช้แทนเสียง /อ/ ซึ่งปรากฏได้ทุกที่ภายในคำ เขียนทั้งโดยลำพังและเกาะกับอักษรอื่น
ชัดดะฮ์
ชัดดะฮ์ (◌ّ) บ่งถึงการซ้ำพยัญชนะ โดยเขียนบนพยัญชนะตัวที่ 2 เมื่อมีการซ้ำ
ซุกูน
ซุกูนเป็นตัวบ่งชี้ให้รู้ว่าตรงไหนไม่ต้องใส่เสียงสระ คำ qlb อาจหมายความว่าจะใส่เสียงสระเข้าที่ q l หรือ b ก็ได้ แต่เมื่อเติมซุกุนเหนือตัว l และ b ทำให้รู้ว่าต้องใส่สระที่ตัว q เท่านั้น เขียนได้ว่า قلْبْ เมื่อกำหนดการออกเสียงโดยสมบูรณ์จะเพิ่มเครื่องหมายฟัตฮะฮ์ เป็น قَلْبْ คัมภีร์อัลกุรอานเป็นหนังสือที่แสดงการออกเสียงโดยสมบูรณ์ นอกจากนั้นแล้ว การใส่ซุกูนเหนือตัวยาอุเพื่อกำหนด /อี/ และ วาว เพื่อกำหนด /อู/ พบน้อยมาก เพราะยาอุ + ซุกุน อาจอ่านเป็น /ไอ/ และวาว + ซุกุนอาจอ่านเป็น /เอา/
ตัวอักษร m-w-s-y-q-ā (موسيقى มีอลิฟ มักศูเราะฮ์ที่ท้ายคำ) ปกติอ่านเป็น mūsīqā (ดนตรี) ถ้าเขียนซุกุนบนตัววาว ยาอุ และอลิฟ เป็น موْسيْقىْ จะอ่านเป็น mawsaykāy (ควรจำไว้ว่า อลิฟ มักศูเราะฮ์แม้จะอยู่ท้ายคำแต่ไม่ต้องใส่ซุกุน คำนี้จะถูกเขียนเป็น مُوْسِيْقَى ในคัมภีร์อัลกุรอาน (ถ้ามีคำนี้อยู่) หรือ مُوسِيقَى โดยทั่วไป ซุกุนจะไม่วางที่ตำแหน่งท้ายคำแม้ว่าพยัญชนะนั้นจะไม่มีเสียงสระ
สระ
ในภาษาอาหรับไม่เขียนสระเสียงสั้นยกเว้นในหนังสือศักดิ์สิทธิ์ เช่น อัลกุรอาน จะใช้เฉพาะเมื่อกิดความคลุมเครือขึ้น โดยเครื่องหมายสระเสียงสั้นจะเป็นเครื่องหมายอยู่บนหรือล่างพยัญชนะ ในกรณีสระเสียงยาว เช่น /อา/ จะแสดงโดยใช้เครื่องหมายสระเสียงสั้นคู่กับอลิฟ (/อา/) ยาอุ (/อี/) หรือ วาว (/อู/) เสียงสระอาตามด้วยฮัมซะฮ์จะแทนด้วยอลิฟ มัดดะหรือเขียนฮัมซะฮ์ แล้วตามด้วยอลิฟ อักษรยาอุที่แทนสระอาจเชื่อมต่อกับพยัญชนะตัวต่อไปได้
ตันวีน (◌ً ◌ٍ ◌ٌ)
ใช้กำหนดการลงท้ายทางไวยากรณ์ด้วย /อัน/ /อิน/ และ /อุน/ ในภาษาอาหรับโบราณมักใช้เชื่อมกับอลิฟ แต่ไม่ค่อยใช้ในภาษาสมัยใหม่
ตัวเลข
ตัวเลขที่ใช้มี 2 แบบ คือแบบมาตรฐานกับแบบอาหรับตะวันออก ที่ใช้ในอิหร่าน ปากีสถาน และอินเดีย ในภาษาอาหรับเรียกเลขนี้ว่า ตัวเลขอินเดีย (هنديه أرقام  arqām hindiyyah) ในแอฟริกาเหนือปัจจุบันใช้ตัวเลขแบบตะวันตก ในยุคกลางมีการใช้ตัวเลขแบบตะวันตกที่ต่างไปเล็กน้อย (เช่นจากอิตาลี) การเขียนตัวเลขต่างจากตัวอักษรคือเขียนจากซ้ายไปขวา
นอกจากนี้อักษรอาหรับใช้แทนเลขได้ด้วยแต่ใช้น้อยในปัจจุบัน การใช้ขึ้นกับอันดับอับญะดีย์ เช่น ا= 1 ب  = 2 ج= 3 จนกระทั่ง  1000 = غ
โทรเลข
โทรเลข อดีตเรียก ตะแล็ปแก็ป (Telegraph) คือระบบโทรคมนาคมซึ่งใช้อุปกรณ์ทางไฟฟ้าส่งข้อความจากที่หนึ่งไปยังอีกที่หนึ่ง เดิมส่งโดยอาศัยสายตัวนำที่โยงติดต่อถึงกันและอาศัยอำนาจแม่เหล็กไฟฟ้าเป็นหลักสำคัญ แต่ระยะหลังมีการใช้วิธีการส่งไร้สาย ที่เรียกว่า วิทยุโทรเลข (radio telegraph, wireless telegraph หรือ continuous wave ย่อว่า CW)
โทรเลขตามสาย
ระบบโทรเลขตามสายระบบแรกที่เปิดให้บริการทางการค้าสร้างโดย เซอร์ ชาลส์ วีตสโตน (Sir Charles Wheatstone) และ เซอร์ วิลเลียม ฟอเทอร์กิลล์ คุก (Sir William Fothergill Cooke) และวางสายตามรางรถไฟของบริษัท Great Western Railway เป็นระยะทาง 13 ไมล์ จากสถานีแพดดิงตัน (Paddington) ถึง เวสต์เดรย์ตัน (West Drayton) ในอังกฤษ เริ่มดำเนินงานเมื่อวันที่ 9 เมษายน พ.ศ. 2382 และจดสิทธิบัตรพร้อม ๆ กันในสหรัฐในปี พ.ศ. 2380 โดยซามูเอล มอร์ส (Samuel Morse) นอกจากนี้ เขาและผู้ช่วยคือ อัลเฟรด เวล (Alfred Vail) ยังประดิษฐ์รหัสมอร์ส
สายโทรเลขข้ามมหาสมุทรแอตแลนติกสร้างเสร็จสมบูรณ์เมื่อ พ.ศ. 2409 ทำให้สามารถส่งโทรเลขข้ามมหาสมุทรระหว่างยุโรปและสหรัฐเป็นครั้งแรก ก่อนหน้านั้นมีความพยายามสร้างในปี พ.ศ. 2400 และ 2401 แต่ก็ทำงานได้ไม่กี่วันหรือไม่กี่สัปดาห์ก่อนที่จะเสีย การศึกษาสายโทรเลขใต้น้ำทำให้เกิดความสนใจการวิเคราะห์เรื่อง transmission line ทางคณิตศาสตร์
ในปี พ.ศ. 2410 เดวิด บรูกส์ (David Brooks) ระหว่างที่ทำงานให้กับบริษัทรถไฟ Central Pacific Railroad ได้รับสิทธิบัตรสหรัฐหลายฉบับเกี่ยวกับการปรับปรุงฉนวนสำหรับสายโทรเลข สิทธิบัตรของบรูคส์มีส่วนสำคัญในงานสร้างทางรถไฟข้ามทวีปสายแรกของสหรัฐ
ความก้าวหน้าที่สำคัญอีกด้านของเทคโนโลยีโทรเลขเกิดขึ้นเมื่อวันที่ 9 สิงหาคม พ.ศ. 2435 เมื่อ โทมัส เอดิสัน (Thomas Edison) ได้รับสิทธิบัตรสำหรับโทรเลขสองทาง (two-way telegraph)
วิทยุโทรเลข
นิโคลา เทสลา (Nikola Tesla) และนักวิทยาศาสตร์และนักประดิษฐ์อื่น ๆ แสดงประโยชน์ของเทคโนโลยีไร้สาย วิทยุ และวิทยุโทรเลข ตั้งแต่ช่วงคริสต์ทศวรรษ 1890 เป็นต้นมา กูลเยลโม มาร์โกนี (Guglielmo Marconi) ส่งและรับสัญญาณวิทยุสัญญานแรกในประเทศอิตาลีในปี พ.ศ. 2438 เขาส่งวิทยุข้ามช่องแคบอังกฤษในปี พ.ศ. 2442 และข้ามมหาสมุทรแอตแลนติกในปี พ.ศ. 2445 จากอังกฤษถึงเมืองนิวฟันด์แลนด์
วิทยุโทรเลขพิสูจน์ให้เห็นว่าเป็นการสื่อสารที่มีประสิทธิภาพในการกู้ภัยทางทะเล โดยสามารถติดต่อระหว่างเรือ และจากเรือถึงฝั่ง
หลักการทำงานของเครื่องส่งและเครื่องรับโทรเลข
หลักการทำงานของเครื่องส่งและเครื่องรับโทรเลข คือ เมื่อกดคันเคาะของเครื่องส่งให้วงจรไฟฟ้าปิด กระแสไฟฟ้าจะไหลเข้าไปในขดลวดของเครื่องรับ ทำให้ขดลวดของเครื่องรับเกิดสนามแม่เหล็ก จึงดูดแผ่นเหล็กมากระทบแกนเหล็ก ทำให้เกิดเสียงที่มีจังหวะเดียวกับคันเคาะ การปิดเปิดวงจรทำให้เกิดเสียงเป็นสัญญาณโทรเลข แล้วจึงแปลงสัญญาณโทรเลขให้เป็นข้อความ โดยกำหนดรหัสในโทรเลขไว้ 2 ลักษณะ คือ เคาะแล้วกดไว้ (กดยาว) และ เคาะแล้วปล่อย (กดสั้น)
เนื่องจากโทรเลขประสบปัญหาความไม่สะดวกในการที่ต้องเสียเวลาแปลรหัส จึงทำให้มีการประดิษฐ์โทรพิมพ์ขึ้นมาใช้แทนโทรเลข
ข้อดีและข้อเสียของโทรเลข
ข้อดีของโทรเลข คือ
ข้อเสียของโทรเลข คือ
โทรเลขในประเทศไทย
ต่อมาในปี พ.ศ. 2426 ได้เริ่มสร้างทางใช้ลวดเหล็กอาบสังกะสีเป็นสายแรกของกรุงเทพฯ ผ่านปราจีนบุรี กบินทร์บุรี อรัญประเทศ ศรีโสภณ และคลองกำปงปลัก ในจังหวัดพระตะบอง (สมัยนั้นยังเป็นของสยาม) ได้เชื่อมต่อกับสายโทรเลขอินโดจีน ไซง่อนซึ่งเป็นสายแรกที่ติดต่อกับต่างประเทศ และในวันที่ 26 กรกฎาคม ได้เปิดโอกาสให้ประชาชนได้ใช้บริการโทรเลข ก่อนจะจัดตั้งกรมโทรเลขขึ้นเพื่อให้บริการนี้เมื่อวันที่ 4 สิงหาคม พร้อมกับกรมไปรษณีย์
เมื่อมาถึง พ.ศ. 2440 กรมโทรเลขได้สร้างทางสายกรุงเทพฯ แม่สอด จังหวัดตาก เพื่อไปต่อกับสายโทรเลขของอังกฤษไปเมืองมะละแหม่ง และย่างกุ้ง และได้สร้างทางโทรเลขจากกรุงเทพฯ เพชรบุรี ชุมพร ทุ่งสง หาดใหญ่ และสงขลา และในปี พ.ศ. 2441 ได้สร้างสายย่อจากสงขลาไปไทรบุรี (สมัยนั้นยังเป็นของสยาม และปัจจุบันคือรัฐเกอดะฮ์ ประเทศมาเลเซีย) และกัวลามุดา เพื่อเชื่อมต่อกับสายโทรเลขของอังกฤษไปปีนังและสิงคโปร์
ในปี พ.ศ. 2496 นายสมาน บุณยรัตพันธุ์ นายช่างโทรเลขได้สร้างเครื่องโทรพิมพ์ภาษาไทยได้สำเร็จ โดยคิดระบบกลไก หรือ Spacing Control Mechanism ต่อมาได้ประดิษฐ์เพิ่มเติมโดยให้เครื่องทำงานได้ทั้งสองภาษา (ไทยและอังกฤษ) ให้ชื่อว่า เครื่องโทรพิมพ์ไทยแบบ S.P. โดยกรมไปรษณีย์โทรเลขรับรองเมื่อปี พ.ศ. 2498
เมื่อ 1 กุมภาพันธ์ พ.ศ. 2500 กรมไปรษณีย์โทรเลขสั่งสร้างเครื่องโทรพิมพ์ไทยจากประเทศญี่ปุ่น เข้ามาใช้งานเป็นรุ่นแรกระหว่างกรุงเทพฯ-นครสวรรค์ กรุงเทพฯ-อุตรดิตถ์-เชียงใหม่ หลังจากนั้นได้ใช้เครื่องโทรพิมพ์ออกไปทั่วประเทศ
ปี พ.ศ. 2503 ได้มีการปรับปรุงบริการให้ทันสมัยโดยจัดซื้ออุปกรณ์ใหม่ เช่น เครื่องส่งและเครื่องรับวิทยุความถี่สูง เครื่องโทรพิมพ์ที่ใช้งานโทรเลขแบบต่างๆ เปิดการใช้งานรับส่งโทรเลขติดต่อกับต่างประเทศด้วยวงจร HF1 ARQ โดยประเทศแรกที่ติดต่อด้วยวงจรนี้คือประเทศญี่ปุ่น
นับตั้งแต่ปี พ.ศ. 2496 กรมไปรษณีย์โทรเลขได้จัดตั้งสถานีวิทยุคมนาคมขึ้นในจังหวัดและอำเภอต่าง ๆ เป็นจำนวนทั้งสิ้น 50 สถานี
จนกระทั่ง พ.ศ. 2520 กรมไปรษณีย์โทรเลขได้โอนส่วนปฏิบัติการให้บริการโทรคมนาคมของประเทศรวมถึงบริการโทรเลขไปอยู่ในความรับผิดชอบของการสื่อสารแห่งประเทศไทย (กสท.) ซึ่งเป็นรัฐวิสาหกิจตั้งขึ้นใหม่ สังกัดกระทรวงคมนาคม
ต่อมาปี พ.ศ. 2542 รัฐบาลมีนโยบายที่ต้องการแปรสภาพรัฐวิสาหกิจ เพื่อเพิ่มประสิทธิภาพการทำงานให้เทียบเท่าภาคเอกชน ซึ่ง กสท.เป็นหนึ่งในรัฐวิสาหกิจที่ต้องดำเนินการตามนโยบายดังกล่าว โดยเมื่อวันที่ 8 กรกฎาคม พ.ศ. 2546 คณะรัฐมนตรีมีมติให้แปรสภาพ กสท. ตามแผนแม่บทพัฒนากิจการโทรคมนาคม และพระราชบัญญัติทุนรัฐวิสาหกิจ พ.ศ. 2542 แยกกิจการเป็น 2 บริษัท คือ บริษัท ไปรษณีย์ไทย จำกัด และบริษัท กสท โทรคมนาคม จำกัด (มหาชน) ซึ่งจดทะเบียนจัดตั้งเป็นบริษัทเมื่อวันที่ 14 สิงหาคม พ.ศ. 2546 โดยบริษัท ไปรษณีย์ไทย จำกัด ยังคงรับผิดชอบการให้บริการโทรเลขด้วย และยกเลิกบริการโทรเลข ตั้งแต่วันที่ 30 เมษายน พ.ศ. 2551 เวลา 20.00 น.
ออลฟอนโซ คัว
ออลฟอนโซ คัว เป็นนักกะลาสีชาวฟิลิปปินส์ เป็นตัวแทนประเทศในการเข้าร่วมการแข่งขันกีฬาโอลิมปิก 1972 ที่เมืองคีล ประเทศเยอรมนี โดยได้อันดับที่ 26
วู บิน (นักกีฬาว่ายน้ำ)
วู บิน เป็นนักกีฬาว่ายน้ำในกีฬาพาราลิมปิก  เคยได้รับรางวัลเหรียญทองแดงจากการแข่งขันว่ายน้ำ 50 เมตร ท่าฟรีสไตล์ ในพาราลิมปิกฤดูร้อน 2004 ที่เอเธนส์
คณะ (เกมเล่นตามบทบาท)
คณะ หรือ ปาร์ตี (party) คือกลุ่มของตัวละครที่ผจญภัยร่วมกันในเกมเล่นตามบทบาท ในการเล่นตามบทบาทบนโต๊ะจะประกอบด้วยกลุ่มของตัวละครของผู้เล่น ซึ่งบางครั้งมีการเพิ่มพันธมิตรตัวละครที่ผู้เล่นไม่ได้ควบคุมโดยผู้เล่นเหล่านั้นหรือโดยเกมมาสเตอร์ ส่วนในเกมคอมพิวเตอร์ ความสัมพันธ์ระหว่างคณะกับผู้เล่นแตกต่างกันมาก เกมเล่นตามบทบาทออนไลน์หรือคณะเกมออนไลน์ผู้เล่นจำนวนมากแบบเล่นตามบทบาท มักจะอยู่ในเขตเดียวกันกับคณะบนโต๊ะ  ยกเว้นว่าพันธมิตรที่ไม่ใช่ผู้เล่นจะได้รับการควบคุมโดยปัญญาประดิษฐ์คอมพิวเตอร์ในระดับที่น้อยกว่าหรือสูงกว่าเสมอ ส่วนในเกมคอมพิวเตอร์แบบผู้เล่นเดี่ยว ผู้เล่นโดยทั่วไปจะควบคุมสมาชิกในคณะทั้งหมดในระดับที่แตกต่างกัน
ตัวอย่างเกมที่มีเหล่าคณะ ได้แก่ เกมเล่นตามบทบาทบนโต๊ะอย่างแวมไพร์: เดอะรีเควียม, เล่นตามบทบาทผู้เล่นเดี่ยวอย่างซีรีส์บาลเดอส์เกต, เกมออนไลน์ผู้เล่นจำนวนมากแบบเล่นตามบทบาท เช่น เวิลด์ออฟวอร์คราฟต์, แอนนาร์ชีออนไลน์ และวอร์แฮมเมอร์ออนไลน์, เกมแอ็กชันเล่นตามบทบาทโอเพนเวิลด์อย่างเก็นชินอิมแพกต์ ตลอดจนเกมแอ็กชันเล่นตามบทบาทหลายผู้เล่นอย่างไฟนอลแฟนตาซี XI
การจัดการทรัพยากร
การจัดการทรัพยากรเป็นส่วนสำคัญของเกมสวมบทบาท และตัวละครที่ควบคุมโดยผู้เล่น ไม่ว่าพวกเขาจะสามารถเข้าร่วมการต่อสู้หรือไม่ก็ตาม จะมีประโยชน์เสมอหากมีความสามารถในการบรรทุกสิ่งของที่หนักหรือเทอะทะ ตัวละครที่ผู้เล่นไม่ได้ควบคุมหรือตัวละครอื่นที่ผู้เล่นควบคุมซึ่งใช้โดยผู้เล่นโดยคำนึงถึงจุดประสงค์นี้เท่านั้นเรียกว่าม้าล่อ (mules) อย่างไรก็ตาม โดยปกติแล้ว เฉพาะในเกมบนโต๊ะและผู้เล่นเดี่ยวเท่านั้น สมาชิกในคณะมีค่าสำหรับศักยภาพทางยุทธวิธี และ/หรือเรื่องราวของพวกเขา
พันธมิตรตัวละครที่ผู้เล่นไม่ได้ควบคุม
นับตั้งแต่การถือกำเนิดของสภาพแวดล้อมคอมพิวเตอร์สามมิติและไอโซเมตริกในเกม การใช้คณะและการควบคุมปัญญาประดิษฐ์โดยคอมพิวเตอร์ของสมาชิกในคณะที่ผู้เล่นไม่ได้ควบคุมก็เพิ่มขึ้น ข้อยกเว้นประการหลังรวมถึงไฟนอลแฟนตาซี XII (ตัวมันเองเป็นข้อยกเว้นสำหรับส่วนที่เหลือของซีรีส์ในการต่อสู้และการเดินทางที่เกิดขึ้นในสภาพแวดล้อม 3 มิติเดียวกัน) ซึ่งการกระทำเริ่มต้นของสมาชิกทุกคนในคณะจะเป็นไปตามสคริปต์พฤติกรรมที่ซื้อด้วยเงินในเกม และปรับแต่งโดยผู้เล่น เว้นแต่ผู้เล่นจะเข้าควบคุมสมาชิกในคณะ และระบุการกระทำของพวกเขา
วันสำคัญทางศาสนาพุทธ
วันสำคัญทางศาสนาพุทธ นิยมระบุตามปฏิทินจันทรคติ โดยปกติจะเป็นวันที่เคยมีเหตุการณ์สำคัญเมื่อครั้งพุทธกาล หรือเมื่อถึงกำหนดต้องปฏิบัติประเพณีสำคัญตามธรรมเนียมในศาสนาพุทธ
เฉิน หลี่ปิง (นักกีฬากรีฑา)
เฉิน หลี่ปิง เป็นนักกีฬากรีฑาในกีฬาพาราลิมปิก จากประเทศจีน เคยเข้าร่วมการแข่งขันโยนจาน และพุ่งหอกในพาราลิมปิกฤดูร้อน 2004 และได้รับรางวัลเหรียญทองแดง
วัดเกาะเจริญสันติธรรม
วัดเกาะเจริญสันติธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะเต่า อำเภอเกาะพะงัน จังหวัดสุราษฎร์ธานี เป็นวัดแห่งเดียวบนเกาะเต่า วัดตั้งอยู่บนถนนสายหลักของเกาะเต่า ห่างจากตัวเมืองแม่หาดไปทางเหนือ 300 เมตร เป็นศูนย์รวมของชาวบ้านเพื่อมาทำบุญ ฟังเทศน์ และประกอบพิธีกรรมทางศาสนา นอกจากนี้วัดยังถูกใช้สำหรับเป็นที่ประชุมหรือจัดสัมมนาอีกด้วย ปัจจุบันมีพระอธิการวันนา เปสโล เป็นเจ้าอาวาส
วัดเกาะเจริญสันติธรรม หรือ วัดเกาะเต่า ตั้งวัดเมื่อวันที่ 10 มิถุนายน พ.ศ. 2556 ผู้ขออนุญาตสร้างวัดคือ นายกอบชัย เสาวลักษณ์ ได้รับพระราชทานวิสุงคามสีมา เมื่อ 29 พฤษภาคม พ.ศ. 2560 มีพิธียกช่อฟ้า ผูกพัทธสีมา ฝังลูกนิมิต ระหว่างวันที่ 21–25 พฤษภาคม พ.ศ. 2561 โดยวันที่ 21 พฤษภาคม พ.ศ. 2561 เป็นพิธีเปิดงานผูกพัทธสีมา ปิดทองฝังลูกนิมิตวันที่ 22 พฤษภาคม พ.ศ. 2561 และมีพิธีผูกพัทธสีมา ตัดหวายลูกนิมิต วันที่ 25 พฤษภาคม พ.ศ. 2561 อาคารเสนาสนะที่สำคัญ ได้แก่ อุโบสถ และศาลาการเปรียญ
พายุหิมะในประเทศอิหร่าน ค.ศ. 1972
'''พายุหิมะในเดือนกุมภาพันธ์ ค.ศ. 1972 ที่ประเทศอิหร่าน''' เป็นพายุหิมะที่อันตรายที่สุดในประวัติศาสตร์ ซึ่งทำให้อุณหภูมิต่ำลงเป็นเวลาหนึ่งสัปดาห์ และมีพายุหิมะที่มีรุนแรงตั้งแต่วันที่ 3–9 กุมภาพันธ์ ค.ศ. 1972 ทำให้มีผู้เสียชีวิตมากกว่า 4,000 คน พายุนี้พัดกองหิมะมากกว่า 3 m ไปทั่วเขตชนบททางภาคตะวันตกเฉียงเหนือ ภาคกลาง และภาคใต้ของอิหร่าน
ภาคใต้ของประเทศอิหร่านเผชิญกับกองหิมะสูง 8 m ฝังผู้คนไปอย่างน้อย 4,000 คน จากรายงานในหนังสือพิมพ์เอตเตลอออต เมืองแอร์แดกอนและหมู่บ้านรอบนอกถูกโจมตีหนักที่สุด และไม่มีผู้รอดชีวิตในเมืองคอกอนหรือโคเมฮร์ ในภาคตะวันตกเฉียงเหนือใกล้กับชายแดนประเทศตุรกี หมู่บ้านเชกลอบกับประชาชน 100 คนถูกฝังในหิมะ
หยาง หยาง (นักกีฬาว่ายน้ำ)
หยาง หยาง (เกิดเมื่อวันที่ 21 มกราคม ค.ศ. 1997) เป็นนักกีฬาว่ายน้ำจากประเทศจีน  เคยเข้าร่วมการแข่งขันพาราลิมปิกฤดูร้อน 2012 โดยได้รับรางวัลเหรียญทอง 4 เหรียญทอง ประเภทท่าฟรีสไตล์ 50 เมตร 100 เมตร 200 เมตร และท่ากรรเชียง 50 เมตร
อำเภอเมืองน่าน
เมืองน่าน เป็นอำเภอหนึ่งของจังหวัดน่าน
การปกครองส่วนภูมิภาค
อำเภอเมืองน่านแบ่งเขตการปกครองย่อยออกเป็น 11 ตำบล 109 หมู่บ้าน ได้แก่
การปกครองส่วนท้องถิ่น
ท้องที่อำเภอเมืองน่านประกอบด้วยองค์กรปกครองส่วนท้องถิ่น 11 แห่ง ได้แก่
ฮาร์ดแวร์คอมพิวเตอร์
ส่วนอุปกรณ์ คอมพิวเตอร์ฮาร์ดแวร์ หรือ ฮาร์ดแวร์คอมพิวเตอร์ (computer hardware) หรือเรียกย่อว่า ฮาร์ดแวร์ (hardware) เป็นชุดขององค์ประกอบต่าง ๆ ที่ประกอบรวมกันเป็นระบบคอมพิวเตอร์ ฮาร์ดแวร์คอมพิวเตอร์เป็นส่วนประกอบกายภาพ เช่น จอภาพ เมาส์ คีย์บอร์ด แหล่งเก็บข้อมูลคอมพิวเตอร์ ฮาร์ดดิสก์ การ์ดจอ การ์ดเสียง หน่วยความจำ (RAM) แผงวงจรหลัก เป็นต้น ทั้งหมดเป็นวัตถุที่จับต้องได้ ในทางกลับกัน ซอฟต์แวร์ คือชุดคำสั่งที่สามารถจัดเก็บและทำงานด้วยฮาร์ดแวร์
ซอฟต์แวร์เป็นชุดของคำสั่งที่เครื่องอ่านได้ใด ๆ ที่กำหนดการทำงานคำสั่งต่าง ๆ ของหน่วยประมวลผล ฮาร์ดแวร์และซอฟต์แวร์ รวมกันได้เป็นระบบคอมพิวเตอร์พร้อมใช้งาน
ความจริง ขอบเขตที่แบ่งระหว่างฮาร์ดแวร์และซอฟต์แวร์ ไม่ได้ชัดเจน เพราะระหว่างกลางอาจจะมีเฟิร์มแวร์ ซึ่งเป็นซอฟต์แวร์ที่สร้างมาโดยเฉพาะ เพื่อฝังไว้ในฮาร์ดแวร์อยู่ด้วย โดยที่ผู้ใช้ทั่วไป ไม่จำเป็นต้องกังวลกับเฟิร์มแวร์เหล่านี้ เพราะเป็นส่วนที่โปรแกรมเมอร์ และวิศวกรคอมพิวเตอร์ เป็นผู้ดูแล
เช็คเงินค่าจ้าง
เช็คเงินค่าจ้าง (pay stub) เป็นเอกสารที่นายจ้างจ่ายเงินค่าจ้างให้แก่ลูกจ้าง ซึ่งในปัจจุบันได้มีการใช้เทคโนโลยีเข้ามานั่นคือ การฝากเงินโดยตรงไปยังธนาคาร ซึ่งลูกค้าก็อาจจะยังคงได้รับเช็คเงินค่าจ้าง แต่ไม่สามารถที่จะเปลี่ยนแปลงเป็นเงินสดได้ ในเช็คเงินค่าจ้างนี้จะแสดงรายละเอียดถึงจำนวนเงินที่ได้รับ ค่าภาษี และค่าอื่นๆแสดงรายละเอียดไว้ในเช็คดังกล่าว
เช็คค่าจ้างแบบอิเล็คทรอนิกส์ ประเทศส่วนใหญ่ ได้มีการพัฒนารูปแบบการจ่ายเงินโดยผ่านระบบอิเล็คทรอนิกส์ กันมากขึ้น แต่บางบริษัทก็มีทั้งรูปแบบเก่าที่ออกเป็นเอกสารกระดาษและแบบอิเล็คทรอนิกส์ สำหรับลูกจ้าง ซึ่งการจ่ายค่าจ้างทางอิเล็คทรอนิกส์นี้ถือว่ามิดชิด รัดกุมกว่าแบบเอกสารเป็นอย่างมาก
บัตรเงินเดือน การจ่ายเงินในรูปแบบนี้เหมาะสำหรับพนักงานที่ไม่สะดวกในการติดต่อกับทางธนาคารหรือไม่สะดวกที่จะรับเป็นเงินสด บัตรเงินเดือนนี้จะคล้ายกับบัตรเดบิตของธนาคารทั่วๆไป สามารถใช้บัตรได้กับเคาร์เตอร์จ่ายเงินทุกที่ แต่อาจเสียค่าธรรมเนียมในการกดตู้ ATM  บัตรเงินเดือนนี้อาจจะเป็นชื่อของบริษัท แต่ลูกจ้างแต่ละคนก็สามารถใช้เงินในบัตรได้ตามเงินเดือนที่ได้รับ
กองทัพตัวแบบใหม่
กองทัพตัวแบบใหม่ (New Model Army) ก่อตั้งเมื่อปี ค.ศ. 1645 โดยฝ่ายรัฐสภาระหว่างสงครามกลางเมืองอังกฤษ "กองทัพตัวแบบใหม่" แตกต่างจากกองทัพอื่น ๆ ตรงที่เป็นกองทัพที่สามารถเคลื่อนย้ายไปต่อสู้ที่ใดก็ได้แทนที่จะประจำการอยู่ที่เดียว ซึ่งทำให้กลายเป็นกองทัพอาชีพเต็มตัวแทนที่จะเป็นกองทัพชั่วคราวอย่างที่เป็นมา นอกจากนั้นนายทหารของกองทัพตัวแบบใหม่ยังต้องเป็นทหารอาชีพอย่างเดียวโดยไม่มีตำแหน่งในสภาขุนนางหรือในสภาสามัญชน ฉะนั้นจึงไม่เกี่ยวข้องกับพรรคการเมืองหรือกลุ่มศาสนาต่าง ๆ ในรัฐสภา
"กองทัพตัวแบบใหม่" บางส่วนถูกเรียกจากทหารเก่าผู้แน่วแน่ต่อกลุ่มเพียวริตันและอีกส่วนหนึ่งจากการเกณฑ์ที่มีความเชื่อต่าง ๆ กัน แม้ว่านายทหารจะไม่มีความเห็นพ้องกับความคิดเห็นของพลทหาร แต่ความที่เป็นอิสระจากรัฐสภาทำให้กองทัพนี้ใช้ได้ทั้งการโค่นราชบัลลังก์หรือล้มล้างรัฐบาล และในการริเริ่ม "เครือจักรภพ" ที่เป็นช่วงเวลาที่อังกฤษอยู่ภายใต้การปกครองของทหารโดยตรง ผู้นำของกองทัพตัวแบบใหม่ (โดยเฉพาะโอลิเวอร์ ครอมเวลล์) สามารถพึ่งกองทัพที่มีวินัยดีและมีความมุ่งมั่นทางศาสนาในการสนับสนุนเพื่อรักษาอำนาจการปกครองโดยเผด็จการได้
พล ฮม
พล ฮม (ប៉ុល ហំម; เกิดเมื่อวันที่ 3 กุมภาพันธ์ ค.ศ. 1946) เป็นนักการเมืองชาวกัมพูชา และเป็นสมาชิกรัฐสภาจากจังหวัดตาแก้ว  นอกจากนี้ยังเป็นรองประธานพรรคสงเคราะห์ชาติ และในวันที่ 26 สิงหาคม ค.ศ. 2014 ได้รับการเลือกตั้งให้เป็นประธานกรรมาธิการการวางแผน
จาง หลี่ (นักกีฬาว่ายน้ำ)
จาง หลี่ เป็นนักกีฬาว่ายน้ำจากประเทศจีน เคยได้รับรางวัลประเภทเหรียญทองจากการแข่งขันประเภทฟรีสไตล์ 200 เมตร ในพาราลิมปิกฤดูร้อน 2016 ด้วยเวลา 2:48.33
พระเจ้าเพนดาแห่งเมอร์เซีย
ในปี ค.ศ. 628 เพนดาปราบชาวแองโกลแซ็กซันที่รู้จักกันในชื่อชาวฮวิกเชที่สมรภูมิไซเรนเซสเตอร์ (ปัจจุบันอยู่ในกลอสเตอร์เชอร์) และผนวกอาณาเขตของชาวฮวิกเช พระองค์กับพระเจ้าคัดวัลลอนแห่งกวีเนดด์ (อยู่ในเวลส์ตอนเหนือ) บุกนอร์ธัมเบรียในปี ค.ศ. 623 ทั้งคู่ปราบและสังหารพระเจ้าเอ็ดวิน กษัตริย์ของนอร์ธัมเบรีย ชัยชนะครั้งนั้นทำให้เพนดาได้ครองตำแหน่งกษัตริย์แห่งเมอร์เซีย แต่ในปี ค.ศ. 633 พระองค์ถูกบีบบังคับให้ยอมรับนอร์ธัมเบียเป็นเจ้าเหนือหัว เอกราชของเพนดาไม่ได้รับการยอมรับจนกระทั่งปี ค.ศ. 641 เมื่อกองทัพของพระองค์ได้สังหารพระเจ้าออสวอลด์แห่งนอร์ธัมเบรีย จากนั้นทรงเดินหน้าขยายอำนาจเหนือพื้นที่ที่ตรงกับเชสเชอร์, ชรอปเชอร์, เฮริฟอร์ด และวูร์สเตอร์ในปัจจุบัน ในปี ค.ศ. 653 พีดา พระโอรสของพระองค์ถูกแต่งตั้งเป็นอนุกษัตริย์แห่งมิดเดิลแองเกลีย ราชอาณาจักรอีสต์แองเกลียถูกพิชิต กษัตริย์เซนวอลถูกผลักดันออกไปจากราชอาณาจักรเวสเซ็กซ์เป็นระยะเวลา 3 ปี (ค.ศ. 645 – 648) ในปี ค.ศ. 655 พระเจ้าเพนดาบุดนอร์ธัมเบรียด้วยกองกำลังที่ดึงมาจากหลายอาณาจักร แต่ถูกพระเจ้าออสวิน กษัตริย์ของนอร์ธัมเบรีย สังหารที่สมรภูมิวินเว็ด ใกล้กับลีดส์ (ปัจจุบันอยู่ในยอร์กเชอร์) แม้พระเจ้าเพนดาจะเป็นชาวเพแกน แต่ก็ทรงอนุญาตให้พีดานำศาสนาคริสต์เข้ามาในมิดเดิลแองเกลีย
ต้นชีวิต
เพนดาเป็นพระโอรสของพระเจ้าพีบบาแห่งเมอร์เซีย พระองค์ยังเป็นเพียงทารกในตอนที่พระบิดาสิ้นพระชนม์ในปี ค.ศ. 606 เซออร์ลปกครองราชอาณาจักรเมอร์เซียต่อจากพระบิดาของเพนดา มีหลักฐานบ่งชี้ว่าเพนดาได้เป็นวังหน้าในเมอร์เซีย อาจจะดูแลเมอร์เซียตะวันตก ซึ่งรวมไปถึงอาณาเขตของชาวฮวิกเช ต่อมาเมื่อครองราชย์เป็นกษัตริย์แห่งเมอร์เซีย พระเจ้าเพนดาได้กระชับความสัมพันธ์กับชาวฮวิกเช ซึ่งเป็นกลุ่มของชาวบริตอน, ชาวแองเกิล และชาวเวลช์ ที่ยึดครองอาณาเขตซึ่งต่อมาจะเป็นพื้นที่เดียวกันกับวูร์สเตอร์เชอร์, วอริคเชอร์ และกลอสเตอร์เชอร์
กษัตริย์แห่งเมอร์เซีย
ในปี ค.ศ. 626 ตามพงศาวดารแองโกลแซ็กซัน "ปีนี้เพนดาสืบทอดต่อราชอาณาจักร (เมอร์เซีย) และครองราชย์เป็นเวลา 30 ฤดูหนาว" ชัยชนะครั้งแรกของพระเจ้าเพนดาในฐานะกษัตริย์แห่งเมอร์เซียเกิดขึ้นในปี ค.ศ. 628 พงศาวดารแองโกลแซ็กซันของปี ค.ศ. 628 กล่าวว่า พระเจ้าซายน์กิล์สแห่งเวสเซ็กซ์กับฮวิกเชล์ม พระโอรส 'ต่อสู้กับพระเจ้าเพนดาที่ไซเรนเซสเตอร์และได้ทำข้อตกลงกันที่นั่น' ดูเหมือนว่าตามข้อตกลงไซเรนเซสเตอร์จะตกเป็นของพระเจ้าเพนดา และพระเจ้าเพนดาน่าจะได้อาณาเขตของชาวฮวิกเชมาในตอนนั้นเช่นกัน ตามข้อตกลงหรือสนธิสัญญาน่าจะมีการแต่งงานเพื่อสานสัมพันธไมตรี พระเจ้าเพนดาอภิเษกสมรสกับซายน์ไวส์ ซึ่งอาจะเป็นพระเชษภคินี/พระขนิษฐาของพระเจ้าซายน์กิล์ส ทรงสร้างสัมพันธไมตรีกับพระเจ้าคัดวัลลอน อัป คัดฟันแห่งกวีเนดด์ ซึ่งเป็นที่รู้กันว่าไม่เป็นมิตรอย่างยิ่งกับชาวนอร์ธัมเบรีย ในปี ค.ศ. 633 พระเจ้าเพนดาร่วมกับพระเจ้าคัดวัลลอนบุกราชอาณาจักรนอร์ธัมเบรีย กองทัพร่วมปราบและสังหารพระเจ้าเอ็ดวินแห่งนอร์ธัมเบรียได้ที่สมรภูมิฮัตฟิลด์เชส พระเจ้าคัดวัลลอนยังคงอยู่ในนอร์ธัมเบรียต่อเป็นเวลาหนึ่งปีเพื่อทำลายทุกอย่างให้ได้มากที่สุด พระเจ้าเพนดาทรงกลับไปเมอร์เซีย พระองค์นำตัวอีดฟริธ พระโอรสของพระเจ้าเอ็ดวิน กลับไปกับพระองค์ด้วยในฐานะนักโทษที่อาจจะถูกตั้งให้เป็นผู้ปกครองหุ่นเชิดของพระเจ้าเพนดาในนอร์ธัมเบรีย แต่พระเจ้าเพนดาได้สังหารพระองค์ในอีกไม่กี่ปีต่อมา
ช่วงเวลาหนึ่งหลังปี ค.ศ. 633 พระเจ้าเพนดาได้สังหารกษัตริย์อีสต์แองเกลียสองคน คือ พระเจ้าซีเกเบิร์ตและพระเจ้าเอ็กริก ในสมรภูมิ พระองค์ตั้งกษัตริย์ซึ่งเป็นข้าราชบริวารของพระองค์ขึ้นมาในราชอาณาจักรอีสต์แองเกลีย ราวปี ค.ศ. 635 อีโอวา พระอนุชาของพระเจ้าเพนดา กลายเป็นกษัตริย์ในเมอร์เซียร่วมกับพระองค์ อาจทรงปกครองเมอร์เซียเหนือ ในขณะที่พระเจ้าเพนดาปกครอเมอร์เซียใต้ ในปี ค.ศ. 634 พระเจ้าคัดวัลลอน พันธมิตรของพระเจ้าเพนดา พ่ายแพ้ต่อพระเจ้าออสวอลด์แห่งนอร์ธัมเบรียและถูกสังหาร กองทัพของพระเจ้าออสวอลด์กับพระเจ้าเพนดาเผชิญหน้ากันในปี ค.ศ. 641 ที่มาเซอร์เฟล์ธ (ต่อมาถูกเรียกว่าออสเวสทรี อยู่ในชรอปเชอร์) นำไปสู่การทำสมรภูมิที่ไม่ได้รับการบันทึกไว้ พระเจ้าเพนดาปราบและสังหารพระเจ้าออสวอลด์ ทำให้พระองค์กลายเป็นกษัตริย์ผู้ทรงอำนาจที่สุดในอังกฤษ ทว่าไม่มีหลักฐานบ่งชี้ว่าพระเจ้าเพนดาได้อ้างตนเป็นเจ้าเหนือหัว ในปี ค.ศ. 643 พระเจ้าเซนวอลสืบทอดต่อจากพระเจ้าซายน์กิล์สเป็นกษัตริย์แห่งเวสเซ็กซ์ พระเจ้าเซนวอลอภิเษกสมรสกับพระขนิษฐาของพระเจ้าเพนดาแห่งเมอร์เซีย แต่ในปี ค.ศ. 645 พระเจ้าเซนวอลได้ทอดทิ้งพระขนิษฐาของพระองค์ไปแต่งงานกับพระมเหสีคนใหม่ ทำให้พระเจ้าเพนดาได้บุกเวสเซ็กซ์ พระเจ้าเพนดาขับไล่พระเจ้าเซนวอลออกจากประเทศไปอยู่ที่อีสต์แองเกลีย ระหว่างการขับไล่ออกจากประเทศ วูล์ฟเฮียร์ พระโอรสของพระเจ้าเพนดา รับมือกับอาณาเขตที่แยกตัวออกมาจากราชอาณาจักรเวสเซ็กซ์ได้เป็นอย่างดี พระองค์มอบเกาะไวท์ให้พระเจ้าเอเธลวอล กษัตริย์แห่งซัสเซ็กซ์ พระเจ้าเซนวอลกลับมาราชอาณาจักรของพระองค์ในปี ค.ศ. 648 ในปี ค.ศ. 650 พระเจ้าเพนดาขับไล่พระเจ้าอันนาแห่งอีสต์แองเกลียออกจากราชอาณาจักรของตน พระเจ้าเพนดาสังหารพระเจ้าอันนาในสมรภูมิในปี ค.ศ. 653
หลังพระเจ้าออสวอลสิ้นพระชนม์ นอร์ธัมเบรียถูกแบ่งกลับไปเป็นสองราชอาณาจักรเหมือนเช่นในอดีต คือ ราชอาณาจักรเบนิเซียและราชอาณาจักรเดอิรา ซึ่งต่างแห่งต่างก็มีกษัตริย์เป็นของตนเอง พระเจ้าออสวิวแห่งนอร์ธัมเบรียกลายเป็นกษัตริย์แห่งเบนิเซีย พระองค์เป็นพระอนุชาของพระเจ้าออสวอลด์และพระเจ้าเพนดาค่อยข้างดูแคลนพระองค์ ในปี ค.ศ. 653 เดอิราตกอยู่ภายใต้การควบคุมของเมอร์เซีย ในปี ค.ศ. 654 ด้วยความหวังที่จะกำจัดพระเจ้าออสวิว พระเจ้าเพนดารวบรวมพันธมิตรทั้งหมดบุกเบนิเซีย ในการทำสมรภูมิวินเว็ด พระองค์ยกทัพไปสู้รบกับออสวิวด้วย 'กองทหารสามสิบกอง' ในวันอาทิตย์ที่ 15 พฤศจิกายน ค.ศ. 655 กองทัพทั้งสองเผชิญหน้ากันในสมรภูมิใกล้กับลีดส์ แม้จะมีกองทัพที่ใหญ่กว่า แต่พระเจ้าเพนดาถูกสังหาร ทำให้พระเจ้าออสวิวกลายเป็นกษัตริย์แห่งนอร์ธัมเบรียทั้งหมดและเป็นเจ้าเหนือหัวของอังกฤษทั้งหมดทางตอนใต้ของแม่น้ำฮัมเบอร์ ผู้สืบทอดตำแหน่งต่อจากพระเจ้าเพนดาคือพระเจ้าพีดา พระโอรสของพระองค์
ครอบครัว
พระเจ้าเพนดาอภิเษกสมรสกับซายน์ไวส์ ซึ่งเท่าที่รู้คือพระนางเป็นพระมเหสีเพียงคนเดียวของพระองค์ พระโอรสธิดาทุกคนของทั้งคู่กลายเป็นคริสตศาสนิกชน พระเจ้าเพนดาเป็นพระบิดาของ
อ้างอิง
655
ตริอัมพเกศวรมนเทียร
ตริอัมพเกศวรมนเทียร (Trimbakeshwar Mandir) เป็นโบสถ์พราหมณ์เก่าแก่ในเมืองตริมบัก (Trimbak) ห่างจากเมืองหลวงเขตคือนาศิกไป 28 กิโลเมตร ในเขตนาศิก ประเทศอินเดีย มนเทียรนี้สร้างขึ้นแด่พระศิวะและเป็นหนึ่งในสิบสองชโยติรลึงค์ (Jyotirlinga) และตั้งอยู่ใกล้กับต้นน้ำของแม่น้ำโคทาวรี
มนเทียรนี้ตั้งอยู่ระหว่างเขาสามลูก คือ พรหมคีรี (Brahmagiri), นิลคีรี (Nilagiri) และ กาลคีรี (Kalagiri) ภายในมนเทียรประดิษฐานศิวลึงค์ 3 องค์ เป็นตัวแทนถึงพระศิวะ, พระวิษณุ และพระพรหม สระน้ำของมนเทียรนี้มีชื่อว่า อมฤตวรรศินี (Amritavarshini) ในมนเทียรประดิษฐานมูรติของคงคาเทวี, ชเลศวร (Jaleswara), ราเมศวร (Rameswara), เคาตเมศวร (Gautameswara), เกทารนาถ (Kedarnatha), พระราม (Rama), พระกฤษณะ (Krishna), ปรศุราม (Parasurama) และ ลักษมีนารายณ์ นอกจากนี้หมู่อาคารในมนเทียรยังประกอบด้วยอาศรมและสมาธิของสันตะองค์ต่าง ๆ
ประเทศเบลารุสในพาราลิมปิกฤดูร้อน 2016
ประเทศเบลารุส เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติเบลารุสเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 20 คนใน 5 ชนิดกีฬา
กรีฑา
ผลการแข่งขันดังนี้ :
ซาลาแมนเดอร์ยักษ์ญี่ปุ่น
ซาลาแมนเดอร์ยักษ์ญี่ปุ่น (Japanese giant salamander; オオサンショウウオ, ハンザキ–โอซานโชอูโอ, ฮานซะกิ) เป็นสัตว์ครึ่งบกครึ่งน้ำขนาดใหญ่ชนิดหนึ่ง มีชื่อวิทยาศาสตร์ว่า Andrias japonicus จัดอยู่ในวงศ์ซาลาแมนเดอร์ยักษ์ (Cryptobranchidae)
ลักษณะ
ซาลาแมนเดอร์ยักษ์ญี่ปุ่น มีลักษณะคล้ายคลึงกับ ซาลาแมนเดอร์ยักษ์จีน (A. davidianus) ที่พบในประเทศจีน โดยที่ซาลาแมนเดอร์ยักษ์ญี่ปุ่นนั้นถือว่าเป็นสัตว์ครึ่งบกครึ่งน้ำที่มีขนาดใหญ่เป็นอันดับสองของโลกเท่าที่ยังมีเผ่าพันธุ์อยู่จนถึงปัจจุบัน โดยมีขนาดเป็นรองจากซาลาแมนเดอร์ยักษ์จีน
ขนาด
ถือเป็นสัตว์เฉพาะถิ่นที่พบได้เฉพาะในประเทศญี่ปุ่นแห่งเดียวในโลกเท่านั้น โดยจะพบอาศัยในแหล่งน้ำที่เป็นน้ำใส มีออกซิเจนละลายในน้ำสูง และน้ำมีสภาพไหลเชี่ยวแรง เช่น ลำธารหรือน้ำตกในป่าดิบ โดยจะพบได้แถบภาคกลางของประเทศญี่ปุ่น เช่น เกาะฮอนชู มีอายุยืนได้ถึง 80 ปี
การขยายพันธุ์
ในช่วงฤดูร้อน ซาลาแมนเดอร์ยักษ์ญี่ปุ่นจะออกมารวมตัวกันในลำธาร ด้วยการย้ายขึ้นไปยังบริเวณต้นน้ำ ซึ่งบางครั้งอาจจะต้องปีนป่ายขึ้นไปยังบนบกและใช้เวลานานนับสัปดาห์ เพื่อต่อสู้กันเพื่อแย่งอาณาเขตการผสมพันธุ์และเฟ้นหาตัวเมีย ด้วยการกัดกันอย่างรุนแรง ด้วยการเลือกทำเลที่ทำรังริมฝั่งน้ำ โดยที่พฤติกรรมการวางไข่ยังคงเป็นปริศนา แต่เชื่อกันว่าซาลาแมนเดอร์ยักษ์ญี่ปุ่นทุกตัวจะเดินกันเป็นวงกลม และเมื่อตัวเมียปล่อยไข่ ตัวผู้จะปล่อยน้ำเชื้อเข้าปฏิสนธิ ตัวที่ใหญ่ที่สุดจะปล่อยน้ำเชื้อมากที่สุดและไข่จะได้รับน้ำเชื้อมากที่สุด โดยใช้เวลาวางไข่ประมาณ 2 ชั่วโมง ครั้งละประมาณ 500 ฟอง ซึ่งตัวเมียอาจจะวางไข่ได้มากกว่าหนึ่งครั้ง แต่เมื่อเสร็จแล้วก็จะกลับไปยังถิ่นที่อยู่อาศัย รวมถึงตัวผู้ตัวอื่น ๆ ด้วย ยกเว้นตัวผู้ตัวที่เป็นผู้ทำรังจะเฝ้าดูแลไข่ ไข่ใช้เวลาฟักเกือบ 50 วัน ความยาวแรกเกิดเพียง 30 มิลลิเมตร ตาค่อนข้างโต ขาก็ยังไม่พัฒนาเต็มที่ และมีพู่เหงือกปรากฏเห็นชัดเจน ในช่วงนี้จะหายใจด้วยเหงือกเหมือนกับปลา จนกว่าจะอายุครบ 4 ปี  การเคลื่อนไหวจึงต้องใช้การว่ายน้ำคล้ายกับปลาหรือลูกอ๊อด อีกทั้งยังมีถุงไข่แดงสีเหลืองใช้สำหรับเป็นอาหารสำรอง เมื่อถุงนี้ยุบลง thumb|left|ซาลาแมนเดอร์ยักษ์ลูกผสมในวัยอ่อน จึงจะออกหากินด้วยตัวเอง โดยมีซาลาแมนเดอร์ยักษ์ญี่ปุ่นตัวผู้คอยดูแล จนกว่าอายุจะครบ 4 เดือน เมื่อฤดูกาลผ่านจากช่วงฤดูใบไม้ร่วงจนถึงฤดู หนาว เมื่อลูกซาลาแมนเดอร์ยักษ์ญี่ปุ่นความยาวได้ 4 เซนติเมตร ในช่วงฤดูใบไม้ผลิ ก็จะออกหากินด้วยตัวเอง แต่ในช่วงที่เป็นวัยอ่อนนั้นไม่สามารถที่ป้องกันตัวเองได้ จึงต้องซ่อนตัวอยู่ใต้กองใบไม้หรือก้อนหินใต้น้ำ มีลูกซาลาแมนเดอร์ยักษ์ญี่ปุ่นเพียง 1 ใน 500 ตัวเท่านั้นที่จะเจริญเติบโตจนเป็นวัยเต็มตัว
ปัจจุบัน ซาลาแมนเดอร์ยักษ์ญี่ปุ่นบางส่วนได้มีการผสมข้ามสายพันธุ์กับซาลาแมนเดอร์ยักษ์จีน ทำให้สายพันธุ์ดั้งเดิมสูญเสียไป ซึ่งนักวิทยาศาสตร์ชาวญี่ปุ่นที่ทำการศึกษาและอนุรักษ์ส่วนนี้ จะทำการแยกตัวที่เป็นลูกผสมออกมาจากที่อยู่ธรรมชาติ ซึ่งสถานะของซาลาแมนเดอร์ยักษ์ญี่ปุ่นปัจจุบัน มีความเสี่ยงต่อการสูญพันธุ์
ความเชื่อโบราณ
นอกจากนี้แล้ว ซาลาแมนเดอร์ยักษ์ญี่ปุ่นยังถูกเชื่อมโยงว่า อาจเกี่ยวข้องกับสาเหตุที่มีเด็กหรือผู้คนจมน้ำเสียชีวิต ซึ่งเชื่อว่าเป็นการกระทำของพรายน้ำที่เรียกว่า "กัปปะ" (河童) อีกด้วย แต่ซาลาแมนเดอร์ยักษ์ญี่ปุ่นก็ถูกจับเพื่อรับประทานเป็นอาหารเหมือนกับซาลาแมนเดอร์ยักษ์จีนด้วย
เอ็นดับเบิลยูเอ เวิลด์ แท็กทีม แชมเปียนชิป (ลอสแอนเจลิส เวอร์ชั่น)
เอ็นดับเบิลยูเอ เวิลด์ แท็กทีม แชมเปียนชิป (NWA World Tag Team Championship) เป็นตำแหน่งแชมป์แทกทีมเวอร์ชันของ ลอสแอนเจลิส, รัฐแคลิฟอร์เนีย ของนอร์ธอเมริกัน เรสต์ลิงอัลไลแอนซ์ สมาชิกในเนชันนัลเรสต์ลิงอัลไลแอนซ์ (NWA) ซึ่งโปรโมดเฉพาะในที่รอบลอสแอนเจลิส ในปี 1957 มีแชมป์อย่างน้อย 13 รุ่นที่แตกต่างกันของ NWA ที่ได้รับการยอมรับในประเทศสหรัฐอเมริกา
เวอร์ชันแรกของแชมป์แทกทีม NWA ลอสแอนเจลิส ถูกก่อตั้งในปี ค.ศ. 1949 ซึ่งน้อยกว่าหนึ่งปีหลังจากที่ NWA ก่อตั้งขึ้น ในขณะนั้นการต่อสู้ของคู่แท็กทีมเป็นที่นิยมในฝั่งตะวันตก ทำให้นำไปสู่การส่งเสริมการขายโดยนักโปรโมดเตอร์ NWA ฮิวจ์ นิโคลส์ และจอห์น นี่ดอยล์ ในการสร้างครั้งแรกของ แชมป์โลกแท็กทีม NWA พร้อมประกาศให้เดอะ ดูเส็กแฟมิลี (เออร์นี่ และเอมิล ดูเส็ก) เป็นแชมป์คู่แรกในวันที่ 14 กรกฎาคม ค.ศ. 1949 หลังจากที่เวอร์ชันลอสแอนเจลิสถูกรีไทร์ นักโปรโมเตอร์ท้องถิ่น ได้ก่อตั้งแชมป์แทกทีมเวอร์ชั่นซานฟรานซิสโก ในปีต่อมา